

ที่ มท ๐๘๑๖.๒/ว  กรมส่งเสริมการปกครองท้องถิ่น

ถนนนครราชสีมา กทม. ๑๐๓๐๐

มีนาคม ๒๕๖๕

เรื่อง ผลการจัดสรรเงินอุดหนุนนักเรียนยากจนพิเศษแบบมีเงื่อนไข (นักเรียนทุนเสมอภาค) สังกัด องค์กรปกครอง

ส่วนท้องถิ่น กลุ่มไม่บันทึกแบบ กสศ. ๐๕ และกลุ่มตรวจสอบข้อมูลเพิ่มเติม ภาคเรียนที่ ๒ ปีการศึกษา ๒๕๖๔

รอบ ๒

เรียน ผู้ว่าราชการจังหวัด (ตามบัญชีแนบท้าย)

อ้างถึง ๑. หนังสือกรมส่งเสริมการปกครองท้องถิ่น ที่ มท ๐๘๑๖.๒/ว ๕๑๙ ลงวันที่ ๒๓ กุมภาพันธ์ ๒๕๖๕

๒. หนังสือกรมส่งเสริมการปกครองท้องถิ่น ที่ มท ๐๘๑๖.๒/ว ๕๓๘ ลงวันที่ ๒๔ กุมภาพันธ์ ๒๕๖๕

สิ่งที่ส่งมาด้วย สำเนาหนังสือกองทุนเพื่อความเสมอภาคทางการศึกษา ที่ กสศ ๐๔/๙๙๖/๒๕๖๕

ลงวันที่ ๑๕ มีนาคม ๒๕๖๕ จำนวน 1 ชุด

ตามที่ กรมส่งเสริมการปกครองท้องถิ่น ได้ขอความร่วมมือจังหวัดประสานองค์กรปกครองส่วนท้องถิ่น เรื่อง แจ้งข้อมูลนักเรียนรายบุคคลที่ผ่านเกณฑ์การคัดกรอง และได้รับการจัดสรรเงินอุดหนุนนักเรียนยากจนพิเศษแบบมีเงื่อนไข (นักเรียนทุนเสมอภาค) ที่มีระดับชั้นคลาดเคลื่อน และแนวทางการดำเนินงานกรณีนักเรียนระดับชั้นคลาดเคลื่อน พร้อมทั้งแจ้งปฏิทินการดำเนินงานโครงการจัดสรรเงินอุดหนุนนักเรียนยากจนพิเศษแบบมีเงื่อนไข (นักเรียนทุนเสมอภาค) กลุ่มไม่บันทึกแบบ กสศ. ๐๕ ปีการศึกษา ๒๕๖๔ นั้น

กรมส่งเสริมการปกครองท้องถิ่น ได้รับแจ้งจากกองทุนเพื่อความเสมอภาคทางการศึกษา ได้ดำเนินการจัดสรรเงินอุดหนุนนักเรียนยากจนพิเศษแบบมีเงื่อนไข (นักเรียนทุนเสมอภาค) กลุ่มไม่บันทึกแบบ กสศ. ๐๕ และกลุ่มตรวจสอบข้อมูลเพิ่มเติม ภาคเรียนที่ ๒ ปีการศึกษา ๒๕๖๔ รอบ ๒ จำนวนนักเรียน ๕๘๐ คน   
ในสถานศึกษา ๑๑๐ แห่ง เรียบร้อยแล้ว ขอความร่วมมือจังหวัดแจ้งองค์กรปกครองส่วนท้องถิ่นดำเนินการ ดังนี้

๑. แจ้งสถานศึกษาที่ได้รับจัดสรรเงินอุดหนุนนักเรียนยากจนพิเศษแบบมีเงื่อนไข (นักเรียนทุนเสมอภาค) กลุ่มไม่บันทึกแบบ กสศ. ๐๕ และกลุ่มตรวจสอบข้อมูลเพิ่มเติม รอบ ๒ ภาคเรียนที่ ๒ ปีการศึกษา ๒๕๖๔ ดำเนินการจ่ายเงินเป็นค่าครองชีพให้นักเรียนตามขั้นตอนและหลักเกณฑ์ที่กองทุนเพื่อความเสมอภาคทางการศึกษากำหนด โดยสามารถตรวจสอบรายชื่อนักเรียนทุนเสมอภาค และงบประมาณที่ได้รับการจัดสรรผ่านระบบ dla.thaieduforall.org

๒. กำกับ ติดตาม การดำเนินงานของสถานศึกษาให้เป็นไปตามแนวทางการดำเนินงานโครงการจัดสรรเงินอุดหนุนนักเรียนยากจนพิเศษแบบมีเงื่อนไข ภาคเรียนที่ ๒ ปีการศึกษา ๒๕๖๔ ภายใต้สถานการณ์การแพร่ระบาดของโรคติดเชื้อไวรัสโคโรนา 2019 (COVID-19)

รายละเอียดปรากฏตามสิ่งที่ส่งมาด้วย

จึงเรียนมาเพื่อโปรดพิจารณา

ขอแสดงความนับถือ

ร.อสถ...................................

ผอ.กศ.................................

ผอ.กง.ยศ............................

หน.ฝ...................................

จนท....................................

พิมพ์/ทาน...........................

อธิบดีกรมส่งเสริมการปกครองท้องถิ่น

กองส่งเสริมและพัฒนาการจัดการศึกษาท้องถิ่น

โทรศัพท์/โทรสาร ๐ ๒๒๔๑ ๙๐๐๐ ต่อ ๕๓๒๔